Pradagas
55°24′44″ š. pl. 25°32′3″ r. ilg.﻿ / ﻿55.41222°š. pl. 25.53417°r. ilg.﻿ / 55.41222; 25.53417 Pradagas arba Pipiškių ežeras – ežeras Lietuvoje, Utenos rajone, 9 km į šiaurės vakarus nuo Kuktiškių. Ežero ilgis iš šiaurės vakarų į pietryčius – 0,28 km, plotis – iki 0,06 km. Altitudė 185,3 m. Ežeras gausiai užžėlęs vandens augalija. Krantai neaukšti, ištisai apaugę medžiais. Ežerą supa Purošiaus miškas, tik šiaurinėje pakrantėje plyti dirbami laukai. Ežeras nenutekantis, priklauso Utenaitės intako U-2 upelio baseinui. Prie ežero įsikūręs Strazdakalnio kaimas. Šiaurine pakrante eina kelias  4914  Pakalniai–Velbiškės–Kvykliai .